דארקו טאסבסקי

דארקו טאסבסקי (נולד ב-20 במאי 1984 בסקופיה) הוא כדורגלן מקדוני המשחק בעמדת הקשר ההתקפי בקבוצה הבולגרית סלביה סופיה.

קריירה
טאסבסקי התחיל את הקריירה שלו בסמנטארניסה 55, ובעונתו הראשונה זכה בגביע. לאחר עונה אחת עבר לוארדאר סקופיה, המועדון הגדול ביותר במקדוניה הצפונית. לאחר שנתיים עבר למטאלור זאפוריז'יה האוקראינית.

בשנת 2007 חתם בלבסקי סופיה הבולגרית. טאסבסקי הבקיע את שערו הראשון בבולגריה במשחק נגד ליטקס לובץ' ב-27 בספטמבר 2008. ב-17 במאי 2009 הבקיע טאסבסקי את השער המהיר של העונה בבולגריה לאחר 44 שניות, במשחק שהסתיים ב-0-5 לטובת לבסקי. באותה עונה זכה טאסבסקי עם לבסקי באליפות בולגריה. בעונת  השתתף עם לבסקי בליגת האירופית. לבסקי הודחה בשלב הבתים כאשר סיימה עם 3 נקודות שהושגו בניצחון 0-1 על לאציו במחזור האחרון.

בקיץ 2012 הגיע טאסבסקי לישראל וחתם בעירוני קריית שמונה, לקראת השתתפותה במוקדמות ליגת האלופות. בעונתו הראשונה בקבוצה הבקיע שני שערים בליגת העל ושער אחד בשלב הבתים של הליגה האירופית, והגיע עמה לגמר גביע המדינה.

ב-5 בינואר 2014 חתם טאסבסקי בקבוצה התאילנדית בנגקוק גלאס.

נבחרת מקדוניה הצפונית 
טאסבסקי זומן לראשונה לנבחרת מקדוניה הצפונית בשנת 2005, על ידי המאמן בובאן באבונסקי. את שערו הראשון בנבחרת כבש בשנת 2012, לאחר שהגיע לישראל, בניצחון 2-3 על נבחרת סלובניה.

תארים
סמנטארניסה 55
 הגביע המקדוני: 2003

לבסקי סופיה
 אליפות: 2008/2009
 הסופר קאפ הבולגרי: 2007, 2009

קישורים חיצוניים 

 

כדורגלנים מקדונים
קשרי כדורגל מקדונים
סקופיה: כדורגלנים
כדורגלני וארדאר סקופיה
כדורגלני לבסקי סופיה
כדורגלני עירוני קריית שמונה
כדורגלני סלביה סופיה
כדורגלנים זרים בישראל
כדורגלני נבחרת מקדוניה הצפונית
ספורטאים מקדונים באוקראינה
ספורטאים מקדונים בבולגריה
ספורטאים מקדונים בישראל
ספורטאים זרים בתאילנד
מקדונים שנולדו ב-1984